مذہب اور ختنہ

ختنہ پیدائش کے بعد، بچپن میں اور بعض دفعہ بلوغت کے بعد بھی کیا جا سکتا ہے۔

 مسیحیت 
ختنوں کے اعتبار سے مسیحی لوگ یہودیوں اور مسلمانوں سے مختلف ہیں۔ حواری پال (پولُس) نے تعلیم دی تھی کہ دور دراز علاقوں میں بسنے والے مسیحیوں کے لیے ختنے کرنا ضروری نہیں۔ بظاہر اس کی وجہ یہ تھی کہ ایک ادھیڑ عمر شخص کیسے ختنہ کرائے گا۔ عہدنامۂ قدیم کی پہلی کتاب کے مطابق خدا نے اپنے ’’منتخب بندوں‘‘ کی نشانی کے لیے ختنے کرنے کا حکم دیا تھا۔ یہ حضرت ابراہیم کے ساتھ خدا کا میثاق تھا۔ یہودیوں کے ہاں یہ رسم brit milah یا bris-milah کہلاتی تھی۔ (اِسے بسم اللہ کے ساتھ گڈمڈ نہ کریں)۔ اِس میں حشفہ کا سِرا کاٹا جاتا تھا۔ جب مسیحیوں نے یہودیوں پر مظالم کرنا شروع کیے تو انھیں یہ رسم ادا کرنے پر پابندی عائد کر دی۔ میکابیئس کی بغاوت نے پابندی کا خاتمہ کیا اور اِسی کی خوشی میں حنوکہ کا تہوار منایا جانے لگا۔

حضرت مسیح چونکہ یہودی معاشرے میں پیدا ہوئے، لہٰذا اُن کے ختنے بھی کیے گئے۔ بعد میں کلیسا یہ خوشی منانے کے لیے یکم جنوری کا دن مقرر کیا، یعنی پیدائش کا آٹھواں دن۔ مصری اور ایتھوپیائی کلیسا وغیرہ نے اِسے بت پرستانہ رسم قرار دے کر مسترد کیا۔ آج دنیا میں نصف مسیحی مرد ختنہ شدہ بتائے جاتے ہیں۔ عہد نامۂ جدید میں فلپیوں کے نام مراسلے میں مسیح کے ختنے کا تفصیلی ذکر ہے۔

لیکن کلیسا نے انکسار، ایمان، اُمید اور خیرات کو ’’دل کا ختنہ‘‘ قرار دیا اور بپتسمہ کی رسم کو کافی جانا۔ اُن کے خیال میں بپتسمہ ہی اب خداوند کے ساتھ میثاق کی علامت ہے۔ اُن کا مقصد یہودیوں کی موسوی شریعت سے تعلق منقطع کرنا بھی تھا۔

 بیرونی روابط 

زمرہ:ختنہ
زمرہ:جنس اور مذہب
زمرہ:مناسک دین
زمرہ:Rites of passage
زمرہ:شہوانیت اور مذہب
زمرہ:چوبیسویں صدی ق م کی تاسیسات